b'\n_START_ARTICLE_\nM\xc3\xb8lle (spil)\n_START_SECTION_\nBr\xc3\xa6t\n_START_PARAGRAPH_\nSpillet spilles p\xc3\xa5 et s\xc3\xa6rligt br\xc3\xa6t.\n_START_SECTION_\nBrikker\n_START_PARAGRAPH_\nHver spiller har ni brikker. Alle brikker har samme egenskaber. Typisk er brikkerne sorte og hvide.\n_START_SECTION_\nSpillets gang\n_START_PARAGRAPH_\nSpillerne placerer skiftevis en brik p\xc3\xa5 br\xc3\xa6ttet. Brikken skal placeres p\xc3\xa5 et af de 24 steder (kryds), hvor en lodret og en vandret linje m\xc3\xb8des. Hvis man f\xc3\xa5r placeret tre af sine brikker p\xc3\xa5 stribe, har man en "m\xc3\xb8lle" og m\xc3\xa5 fjerne en af modspillerens brikker. Dog skal man fjerne en brik, der ikke indg\xc3\xa5r i en "m\xc3\xb8lle", hvis det er muligt. Indg\xc3\xa5r alle modstandernes brikker i m\xc3\xb8ller m\xc3\xa5 man gerne fjerne \xc3\xa9n af dem._NEWLINE_N\xc3\xa5r alle brikker er placeret, \xc3\xa6ndres spillet, s\xc3\xa5ledes at man m\xc3\xa5 flytte en brik til et nabokryds. Man m\xc3\xa5 ikke hoppe over brikker. Hvis man \xc3\xa5bner en m\xc3\xb8lle kan man i n\xc3\xa6ste tr\xc3\xa6k lukke den igen og derved danne en m\xc3\xb8lle og fjerne en af modstandernes brikker._NEWLINE_Den optimale strategi er at placere sine brikker s\xc3\xa5ledes at man har tre brikker i en m\xc3\xb8lle og kan flytte den ene af disse over til to andre, s\xc3\xa5 denne brik kommer til at indg\xc3\xa5 i en ny m\xc3\xb8lle. S\xc3\xa5 kan man fjerne en af modstanderens brikker i hvert tr\xc3\xa6k. Denne kombinationen kaldes en "svikm\xc3\xb8lle" eller en "dobbeltm\xc3\xb8lle" og en spiller der f\xc3\xa5r dannet en s\xc3\xa5dan vil oftest vinde spillet._NEWLINE_N\xc3\xa5r den ene spiller kun har tre brikker tilbage, m\xc3\xa5 dennes brikker "springe" \xe2\x80\x93 de beh\xc3\xb8ver s\xc3\xa5ledes ikke f\xc3\xb8lge linjerne, men kan flyttes til ethvert ledigt kryds._NEWLINE_N\xc3\xa5r den ene spiller kun har to brikker tilbage, eller hvis man ikke kan flytte sine brikker fordi modstanderen har blokeret dem, s\xc3\xa5 har man tabt._NEWLINE_I oktober 1993 fandt Ralph Gasser at m\xc3\xb8lle ender uafgjort hvis begge spillere spiller optimalt. Gasser udviklede desuden en AI kaldet Bushy som betragtes som verdens st\xc3\xa6rkeste spiller.'